Μερκούρης Κυρατσούς

Ο Μερκούρης Κυρατσούς (1925 - 6 Μαΐου 1990)  ήταν Έλληνας δικηγόρος και πολιτικός.

 Βιογραφικά στοιχεία 
 Σπουδές και αντιστασιακή δράση 
Γεννήθηκε στην Κοζάνη και σπούδασε νομικά στη Θεσσαλονίκη. Εργάστηκε ως δικηγόρος. Ήταν ενεργός στο κίνημα της νεολαίας του Σβώλου και για τον λόγο αυτό υπηρέτησε τη στρατιωτική του θητεία σε τάγμα σκαπανέων, στη Μακρόνησο.

 Πολιτική σταδιοδρομία 
Εξελέγη Δήμαρχος Κοζάνης στις εκλογές του 1964 και υπηρέτησε ως την παύση του από τη χούντα, το 1967.Δήμος Κοζάνης , διατελέσαντες δήμαρχοι Κοζάνης.
Τον Ιούλιο του 1964 έγινε ο πρώτος πρόεδρος της ομάδας της Κοζάνης (ως το 1966), ως δήμαρχος και πρόεδρος του Ολυμπιακού Κοζάνης.Κοζάνη: Κυρία 50 ετών, Onsports.gr, 15-8-2014, ανάκτηση 6-5-2016. Ήταν μέλος της Κεντρικής Ένωσης Δήμων και Κοινοτήτων.

Μεταπολιτευτικά ήταν ιδρυτικό μέλος του ΠΑΣΟΚ και υποψήφιος βουλευτής με το κίνημα, το 1974. Εξελέγη βουλευτής στην εκλογική περιφέρεια Κοζάνης  για πρώτη φορά στις εκλογές του 1977, επανεξελέγη το 1985 αντικαθιστώντας τον Θεμιστοκλή Βύζα, όπως επίσης και στις δύο εκλογικές αναμετρήσεις του Ιουνίου και του Νοεμβρίου του 1989.Θητεία στο Κοινοβούλιο, Βουλή των Ελλήνων. Την περίοδο από το 1981 ως το 1985 υπήρξε γενικός γραμματέας του υπουργείου Βορείου Ελλάδας.Έθνος, 7-5-1990, Πέθανε ο Μ. Κυρατσούς, σελ. 7.

 Θάνατος 
Απεβίωσε από ανακοπή της καρδιάς, δύο μήνες έπειτα από τη λήξη της τελευταίας του κοινοβουλευτικής θητείας, σε ηλικία 65 ετών το 1990  στη διάρκεια εκδρομής στο Καταφύγιο Κοζάνης και ειδικότερα στο ορειβατικό καταφύγιο του Βελβενδού.εφ. Εξόρμηση, Απώλεια για τη Δημοκρατική Παράταξη ο θάνατος του Μ. Κυρατσού, σελ. 2. Το όνομά του δόθηκε σε καταφύγιο του ΣΕΟ Κοζάνης.Πρωτομαγιά στο Καταφύγιο του ΣΕΟ Κοζάνης στα Πιέρια Επίσης, στη μνήμη του Κυρατσού διεξάγεται κάθε χρόνο ένα τουρνουά ποδοσφαίρου.Τουρνουά Μερκούρης Κυρατσούς 2013 , 19-1-2014, ανάκτηση 6-5-2016.

 Παραπομπές 

Κατηγορία:Βουλευτές εκλεγμένοι με το ΠΑΣΟΚ
Κατηγορία:Δήμαρχοι Κοζάνης
Κατηγορία:Βουλευτές Κοζάνης